Документ предоставлен КонсультантПлюс

Зарегистрировано в Национальном реестре правовых актов
Республики Беларусь 20 июля 2011 г. N 8/23923

ПАСТАНОВА МIНIСТЭРСТВА КУЛЬТУРЫ РЭСПУБЛIКI БЕЛАРУСЬ
23 чэрвеня 2011 г. N 22

АБ ЗАЦВЯРДЖЭННI IНСТРУКЦЫI АБ ПАРАДКУ ПРАДСТАЎЛЕННЯ ДА ЎЗНАГАРОДЖАННЯ НАГРУДНЫМ ЗНАКАМ МIНIСТЭРСТВА КУЛЬТУРЫ РЭСПУБЛIКI БЕЛАРУСЬ "ЗА ЎКЛАД У РАЗВIЦЦЁ КУЛЬТУРЫ БЕЛАРУСI"

(в ред. постановлений Минкультуры от 10.06.2013 N 32,
от 28.04.2018 N 28)	

На падставе пункта 2 Палажэння аб нагрудным знаку Мiнiстэрства культуры "За ўклад у развiццё культуры Беларусi", зацверджанага Указам Прэзiдэнта Рэспублiкi Беларусь ад 25 лiпеня 2002 г. N 407 "Об учреждении нагрудного знака Министерства культуры "За ўклад у развiццё культуры Беларусi", Мiнiстэрства культуры Рэспублiкi Беларусь ПАСТАНАЎЛЯЕ:
1. Зацвердзiць прыкладзеную Iнструкцыю аб парадку прадстаўлення да ўзнагароджання нагрудным знакам Мiнiстэрства культуры Рэспублiкi Беларусь "За ўклад у развiццё культуры Беларусi".
2. Дадзеная пастанова ўступае ў сiлу пасля яе афiцыйнага апублiкавання.

Мiнiстр	П.П.Латушка	

УЗГОДНЕНА                   УЗГОДНЕНА
Першы намеснiк старшынi     Старшыня
Брэсцкага абласнога         Вiцебскага абласнога
выканаўчага камiтэта        выканаўчага камiтэта
        М.I.Юхiмук                  А.М.Косiнец
17.06.2011                  17.06.2011

УЗГОДНЕНА                   УЗГОДНЕНА
Старшыня                    Старшыня
Гомельскага абласнога       Гродзенскага абласнога
выканаўчага камiтэта        выканаўчага камiтэта
        У.А.Дворнiк                 С.Б.Шапiра
17.06.2011                  17.06.2011

УЗГОДНЕНА                   УЗГОДНЕНА
Старшыня                    Старшыня
Мiнскага абласнога          Магiлёўскага абласнога
выканаўчага камiтэта        выканаўчага камiтэта
        Б.В.Батура                  П.М.Руднiк
17.06.2011                  17.06.2011

УЗГОДНЕНА
Старшыня
Мiнскага гарадскога
выканаўчага камiтэта
        М.А.Ладуцька
22.06.2011

                                                      ЗАЦВЕРДЖАНА
                                                      Пастанова
                                                      Мiнiстэрства культуры
                                                      Рэспублiкi Беларусь
                                                      23.06.2011 N 22

IНСТРУКЦЫЯ
АБ ПАРАДКУ ПРАДСТАЎЛЕННЯ ДА ЎЗНАГАРОДЖАННЯ НАГРУДНЫМ ЗНАКАМ МIНIСТЭРСТВА КУЛЬТУРЫ РЭСПУБЛIКI БЕЛАРУСЬ "ЗА ЎКЛАД У РАЗВIЦЦЁ КУЛЬТУРЫ БЕЛАРУСI"

(в ред. постановлений Минкультуры от 10.06.2013 N 32,
от 28.04.2018 N 28)	

1. Дадзеная Iнструкцыя распрацавана на падставе Указа Прэзiдэнта Рэспублiкi Беларусь ад 25 лiпеня 2002 г. N 407 "Об учреждении нагрудного знака Министерства культуры "За ўклад у развiццё культуры Беларусi" (Национальный реестр правовых актов Республики Беларусь, 2002 г., N 86, 1/3903) i вызначае парадак прадстаўлення да ўзнагароджання нагрудным знакам Мiнiстэрства культуры Рэспублiкi Беларусь "За ўклад у развiццё культуры Беларусi" (далей, калi не ўсталявана iншае, - нагрудны знак):
работнiкаў Мiнiстэрства культуры Рэспублiкi Беларусь (далей - Мiнiстэрства), падпарадкаваных яму арганiзацый, структурных падраздзяленняў мясцовых выканаўчых i распарадчых органаў, якiя ажыццяўляюць дзяржаўна-ўладныя паўнамоцтвы ў сферы культуры, i арганiзацый, падпарадкаваных мясцовым выканаўчым i распарадчым органам, за значны асабiсты ўклад у развiццё беларускай культуры i мастацтва, захаванне гiсторыка-культурнай спадчыны;
(в ред. постановления Минкультуры от 10.06.2013 N 32)
iншых грамадзян Рэспублiкi Беларусь, замежных грамадзян i асоб без грамадзянства, якiя ўнеслi значны ўклад у рэалiзацыю дзяржаўнай палiтыкi ў сферы культуры.
2. Узнагароджанне нагрудным знакам ажыццяўляецца на падставе загада Мiнiстра культуры Рэспублiкi Беларусь (далей - Мiнiстр).
3. Хадайнiцтва да ўзнагароджання нагрудным знакам узбуджаецца:
3.1. намеснiкамi Мiнiстра адносна:
кiраўнiкоў структурных падраздзяленняў цэнтральнага апарата Мiнiстэрства;
кiраўнiкоў арганiзацый, падпарадкаваных Мiнiстэрству;
кiраўнiкоў структурных падраздзяленняў абласных i Мiнскага гарадскога выканаўчых камiтэтаў, якiя ажыццяўляюць дзяржаўна-ўладныя паўнамоцтвы ў сферы культуры;
(в ред. постановления Минкультуры от 10.06.2013 N 32)
3.2. кiраўнiкамi структурных падраздзяленняў цэнтральнага апарата Мiнiстэрства па ўзгадненнi з намеснiкамi Мiнiстра, якiя курыруюць адпаведны кiрунак дзейнасцi Мiнiстэрства, адносна работнiкаў гэтых падраздзяленняў;
3.3. кiраўнiкамi арганiзацый, падпарадкаваных Мiнiстэрству, адносна:
работнiкаў гэтых арганiзацый;
iншых грамадзян Рэспублiкi Беларусь, замежных грамадзян i асоб без грамадзянства;
3.4. кiраўнiкамi структурных падраздзяленняў абласных i Мiнскага гарадскога выканаўчых камiтэтаў, якiя ажыццяўляюць дзяржаўна-ўладныя паўнамоцтвы ў сферы культуры, па ўзгадненнi з кiраўнiкамi або намеснiкамi кiраўнiкоў адпаведных абласных i Мiнскага гарадскога выканаўчых камiтэтаў адносна:
работнiкаў структурных падраздзяленняў абласных i Мiнскага гарадскога выканаўчых камiтэтаў, якiя ажыццяўляюць дзяржаўна-ўладныя паўнамоцтвы ў сферы культуры, i падпарадкаваных iм арганiзацый;
кiраўнiкоў структурных падраздзяленняў раённых (гарадскiх) выканаўчых камiтэтаў, якiя ажыццяўляюць дзяржаўна-ўладныя паўнамоцтвы ў сферы культуры;
iншых грамадзян Рэспублiкi Беларусь, замежных грамадзян i асоб без грамадзянства;
(пп. 3.4 в ред. постановления Минкультуры от 10.06.2013 N 32)
3.5. кiраўнiкамi структурных падраздзяленняў раённых (гарадскiх) выканаўчых камiтэтаў, якiя ажыццяўляюць дзяржаўна-ўладныя паўнамоцтвы ў сферы культуры, па ўзгадненнi з кiраўнiкамi або намеснiкамi кiраўнiкоў адпаведных структурных падраздзяленняў абласных i Мiнскага гарадскога выканаўчых камiтэтаў, якiя ажыццяўляюць дзяржаўна-ўладныя паўнамоцтвы ў сферы культуры, адносна:
работнiкаў структурных падраздзяленняў раённых (гарадскiх) выканаўчых камiтэтаў, якiя ажыццяўляюць дзяржаўна-ўладныя паўнамоцтвы ў сферы культуры, i падпарадкаваных iм арганiзацый;
iншых грамадзян Рэспублiкi Беларусь, замежных грамадзян i асоб без грамадзянства;
(пп. 3.5 в ред. постановления Минкультуры от 10.06.2013 N 32)
3.6. кiраўнiкамi рэспублiканскiх органаў дзяржаўнага кiравання, грамадскiх аб'яднанняў i iншых арганiзацый адносна:
работнiкаў гэтых арганiзацый (членаў);
iншых грамадзян Рэспублiкi Беларусь, замежных грамадзян i асоб без грамадзянства.
4. Мiнiстрам можа быць прынята рашэнне аб узнагароджаннi нагрудным знакам любой асобы з лiку ўказаных у пункце 1 дадзенай Iнструкцыi.
5. Хадайнiцтва да ўзнагароджання нагрудным знакам афармляецца ў выглядзе прадстаўлення да ўзнагароджання нагрудным знакам Мiнiстэрства культуры Рэспублiкi Беларусь "За ўклад у развiццё культуры Беларусi" па форме згодна з дадаткам да дадзенай Iнструкцыi.
Да прастаўлення да ўзнагароджання нагрудным знакам прыкладаецца даведка-аб'ектыўка.
6. Прадстаўленне да ўзнагароджання нагрудным знакам запаўняецца на беларускай мове машынапiсным спосабам цi з выкарыстаннем камп'ютарных тэхналогiй. Усе пазначаныя графы прадстаўлення да ўзнагароджання нагрудным знакам павiнны змяшчаць дакладную iнфармацыю.
7. Прадстаўленне да ўзнагароджання нагрудным знакам накiроўваецца ў Мiнiстэрства не пазней чым за месяц да дня магчымага ўзнагароджання нагрудным знакам.
8. Улiк асоб, узнагароджаных нагрудным знакам, вядзецца кадравай службай Мiнiстэрства.

Дадатак
да Iнструкцыi аб парадку
прадстаўлення да ўзнагароджання
нагрудным знакам Мiнiстэрства
культуры Рэспублiкi Беларусь "За ўклад
у развiццё культуры Беларусi"
(в ред. постановления Минкультуры от 28.04.2018 N 28)

Форма

                               ПРАДСТАЎЛЕННЕ
         да ўзнагароджання нагрудным знакам Мiнiстэрства культуры
        Рэспублiкi Беларусь "За ўклад у развiццё культуры Беларусi"

1. Прозвiшча, уласнае iмя, iмя па бацьку (калi такое маецца) ______________
2. Чысло, месяц i год нараджэння __________________________________________
3. Пасада, месца працы (службы) ___________________________________________
4. Адукацыя _______________________________________________________________
5. Агульны стаж работы (службы) ___________________________________________
6. Стаж работы ў сферы культуры ___________________________________________
7. Стаж работы (службы) у дадзенай арганiзацыi ____________________________
8. Заахвочваннi Мiнiстэрства культуры Рэспублiкi Беларусь: ________________
                                                            (якiя i калi)
9. Заслугi, за якiя прадстаўляецца да ўзнагароджання: _____________________
                                                          (адзначаюцца
___________________________________________________________________________
 прафесiйныя, дзелавыя, асабiстыя якасцi, працоўная, выканаўчая дысцыплiна,
___________________________________________________________________________
     iншыя паказчыкi, якiя характарызуюць уклад у развiццё беларускай
___________________________________________________________________________
 культуры i мастацтва, захаванне гiсторыка-культурнай спадчыны, рэалiзацыю
                   дзяржаўнай палiтыкi ў сферы культуры)

Кiраўнiк ________________      _____________      _________________________
             (пасада)            (подпiс)           (iнiцыялы, прозвiшча)
                                  М.П. <*>
__ _____________ ____ г.

УЗГОДНЕНА
_______________________________
          (пасада)
_______________________________
 (подпiс, iнiцыялы, прозвiшча)
__ _____________ ____ г.

--------------------------------
<*> За выключэннем суб'ектаў гаспадарання, якiя маюць права ў адпаведнасцi з заканадаўствам не выкарыстоўваць пячатку.